Hrvatski sabor
20130618

S tim u vezi HZN mora omogućiti aktivnije sudjelovanje malih i srednjih poduzetnika na normizacijskim projektima i to na sljedeće načine: prepoznati projekte iz godišnjeg plana rada koji su od posebnog interesa za mala i srednja poduzeća, omogućiti pristup malim i srednjim poduzećima normizacijskom radu bez obzira da li jesu ili nisu formalno članovi HZN-a, omogućiti slobodan pristup i uz posebne naknade sudjelovanje u normizacijskim aktivnostima, omogućiti slobodan pristup nacrtima normi, omogućiti na svojim internetskim stranicama pregledavanje uvodnog sažetka svake norme bez naplate, primijeniti posebne popuste nabave pojedinih normi ili skupine normi po sniženim cijenama. Hrvatski zavod za norme osim vlastitih prihoda koji čine oko 30% ukupnih sredstava financira se iz državnog proračuna. Zbog toga je potrebno vršiti nadzor i kontrolu nad trošenjem ovih sredstava kako bi Hrvatski zavod za norme ostvarivao ciljeve i ispunjavao zadaće zbog kojih je i osnovan. Hrvatski zavod za norme mora ispunjavati obveze članstva u europskim i međunarodnim organizacijama za normizaciju te ispunjavati zakonske obveze prema zakonima RH i usklađenog EU zakonodavstva.